stanford-oval/wikipedia huggingface dataset:
אצטדיון זראו
היסטוריה ומקור השם

העבודות לבניית האצטדיון הסתיימו בשנת 1990, והוחלט לקרוא לו בפשטות "אצטדיון זראו", כיוון שהמילה "Zerão" (צורה מוגדלת של המילה "אפס" בפורטוגזית) מייצגת את קו הרוחב 0. כינוי נוסף של האצטדיון הוא "Marco Zero" (בפורטוגזית: סימן האפס), על שם השכונה בה הוא ממוקם. המשחק הראשון באצטדיון שוחק בתאריך 17 באוקטובר 1990, ונכחו בו 10,000 צופים - כמות הצופים הגבוהה ביותר שנכחה באצטדיון זה עד היום.
בשנת 1994, לאחר מותו של נהג הפורמולה 1 הברזילאי איירטון סנה, הוחלט לקרוא לאצטדיון "אצטדיון איירטון סנה". עם זאת, לאחר מותו ב-18 באוגוסט 1994 של איש הספורט הברזילאי מילטון דה סוזה קוראה, הוחלט לקרוא לאצטדיון "אצטדיון מילטון קוראה".
הערות שוליים

↑  מאמר על ההיסטוריה של שם המועדון (בפורטוגזית)
אנדרטת הג'יפ ברמת הגולן

| --- | --- |

אנדרטת הג'יפ ברמת הגולן
 מידע כללי
 סוג:  אנדרטה 
 על שם:  שני חיילי גדוד התותחנים 405 ("נמר") שנפלו במקום זה ב-7 באוקטובר 1973
 מיקום:  כ-300 מטר ממערב לצומת המפלים, מצפון לכביש 87 ברמת הגולן
 מדינה:  ישראל 
 נגישות:  פתוח לקהל הרחב
 קואורדינטות:  32°59′10″N 35°44′49″E﻿ / ﻿32.986111111111°N 35.746944444444°E﻿ / 32.986111111111; 35.746944444444
  (למפת אצבע הגליל מוגדלת) אנדרטת הג'יפ(למפת אצבע הגליל רגילה) אנדרטת הג'יפ(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת הג'יפ(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת הג'יפ
 
אנדרטת הג'יפ ברמת הגולן נמצאת כ-300 מטר ממערב לצומת המפלים, מצפון לכביש 87 ברמת הגולן. האנדרטה היא לזכר שני חיילי גדוד התותחנים 405 ("נמר") שנפלו במקום זה ב-7 באוקטובר 1973 (י"א בתשרי תשל"ד).
גדוד 405 הוזעק לגזרה לאחר ראש השנה. שתי סוללות נפרשו ממערב לתל ג'וחדר וסוללה אחת באזור הר חרמונית. ב-6 באוקטובר 1973, זמן קצר לפני פתיחת האש במלחמת יום הכיפורים בקשו יואל פורת שהיה שליש הגדוד ואבי דיטשי שהיה רס"ר הגדוד מהסמג"ד אורי מנוס להשתתף במאמץ המלחמה העומדת לפרוץ. הוא השאיל להם את הג'יפ שלו והורה להם להגיע למחנה צנובר וללוות משם שיירת תחמושת לסוללות הגדוד.
הם יצאו לאחר חצות ממחנה צנובר ליד צומת בית המכס העליון, בשיירה של חמש משאיות תחמושת כשהג'יפ של יואל ואבי בראש. בתחילה נסעו באורות מלאים אך כיבו אותם כשהתקרבו לצומת המפלים (צומת קצביה). סמוך לצומת הבחין יואל בטנקים ושיער שהם טנקים ישראלים. הוא התקרב אליהם עם הג'יפ אך מייד זיהה שאלה טנקים סורים. הסורים פתחו באש מקלעים מהם נהרג אבי דיטשי. יואל פורת הספיק להודיע בקשר לנהגי המשאיות לקפוץ ולמצוא מחסה ובכך הציל את חייהם אבל נהרג מיד לאחר מכן על ידי פגז מטנק סורי שכוון ישירות לג'יפ.
אורי מנוס זיהה את הג'יפ שלו רק ב-8 באוקטובר 1973. הוא הניח על הג'יפ ארגז תחמושת עליו נכתבו שמות הנופלים וגדוד 405. בזכות זאת לא נגרר הג'יפ מהמקום. ב-8 באוקטובר 1998 נחנכה האנדרטה הקבועה בתכנונה של לביאה מנוס. למקום הובאה אבן ממחנה צנובר עליה הונח סלע מתל מוטילה שעליו חקוקים שמות הנופלים. על האנדרטה מסוכך עץ פלפלון דמוי אלה.
השניים מונצחים גם באנדרטת גדוד 405. מחנה הקבע של הגדוד נקרא על שמם "מחנה יואב" (יואל, אבי) ובו אנדרטה לחללי הגדוד בכל מערכות ישראל.
אפוטרופאיזם

לוח עץ לשיבוץ בדלת המיועד להגן על הבית בפני אורחים לא רצויים. תומא רגנודין (Thomas Regnaudin),‏ 1660 לערך
אפוטרופאיזם (מיוונית: αποτρέπω; אפו – הצידה, טרופה – לפנות, כלומר "לפנות הצידה") הוא השימוש באמצעים כדוגמת כישוף או פולחן על מנת להרחיק רוע, ולהימנע מתאונות או מביש מזל. אמצעים אפוטרופאיים כוללים קמעות, לחשים וסמלים.
במיתולוגיה היוונית נקשרו האלים הכתוניים לאפוטרופאיזם. הדת הפרימיטיבית שקדמה לפולחן האלים האולימפיים, שאת זכרה השתדלו היוונים להשכיח עוד בתקופתו של הומרוס, כללה מרכיב אפוטרופאי קלאסי - הרחקת רוחות רעות, נשמות מתים או שדים, כדוגמת קרס, הרפיות, אריניות ומוירות. אמצעי אפוטרופאי חשוב היה פרצוף מאיים על גבי קמעות שתפקידו היה להטיל אימה ולהרחיק רוע מבעל הקמע. לעין, כחלק רב ההבעה ביותר בפנים, הייתה עוצמה אפוטרופאית. בין האמצעים האפוטרופאיים ביוון העתיקה היו הגורגוניאון - דמות ראש הגורגונה מטילת אימה שהוטבעה על גבי תליונים אותם נהגו לענוד, על מטבעות, כפסלים על גגות, או שיבצו ברצפות פסיפס בכניסה לבתים, והעין האפוטרופאיטית – עין שצוירה באופן מוגזם על כלי שתייה במאה ה-6 לפנה"ס על מנת להרחיק שדים או עין הרע בזמן השתייה.
סמלים אפוטרופאיים היו נושא נפוץ באומנות של רומא העתיקה. הרומאים האמינו כי קנאה מביאה מזל רע למושא הקנאה. על מנת להימנע מקנאה שאפו הרומאים לגרום לאורחים לצחוק על ידי שימוש בדימויים אפוטרופאיים. סמלים כמו פאלוס, שימוש באנשים מעוותים או שאינם רומאים כדוגמת פיגמים, אפריקאים שחורים וגיבנים היו מקובלים. הרומאים ראו באנשים בעלי גוף מעוות דמויות משעשעות, וככאלה נעשה בהם שימוש להרחיק את עין הרע.
בסיפורת ובפולקלור העוסקים בערפדים יכולים סמלים כדוגמת קרוסיפיקסים, סקרמנטים, ורדי בר, ושום להרחיק או אפילו להמית ערפדים ובכדור כסף ניתן להרוג אנשי זאב. הביטוי ביידיש " קיין עין הרע" (בלי עין הרע) הוא אפוטרופאי מטבעו, ומקביל לביטוי "הקש בעץ".
ראו גם

עין הרע
לקריאה נוספת

Roud, Steve (2004). A Pocket Guide to Superstitions of the British Isles. London: Penguin. ISBN 0-14-051549-6.
הערות שוליים

↑  Albert A. Potts, The World's Eye, University of Kentucky, 1982, ISBN 0813113873 page 26
↑  Walter Leo Hildburgh (1946), Apotropaism in Greek vase-paintings
↑  John R. Clarke (2003), Art in the Lives of Ordinary Romans
אקסארטודון

| אקסארטודון |
| --- | --- |
 
תקופה
טריאס תיכון–יורה תחתון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
סדרה:: תראפסידה
תת־סדרה:: קיינודונטיים
משפחה:: טרוורסודונטיים
סוג:: אקסארטודון
מינים
 Exaeretodon argentinus  Exaeretodon major  Exaeretodon riograndensis  Exaeretodon statisticae
שם מדעי
 Exaeretodon ‏Cabrera, 1943

אקסארטודון (שם מדעי: Exaeretodon) הוא סוג של זוחל דמוי-יונק ממשפחת הטרוורסודונטיים שבתת-סדרת הקיינודונטיים. הוא התגלה בפארק איסצ'יגואלסטו שבפטגוניה, ארגנטינה ובתצורות נטה מריה (Santa Maria Formation) שבברזיל. אחד המינים הגיע גם להודו שהייתה מחובת בעבר לאמריקה הדרומית.
האקסארטודון היה יצור נמוך באורך 1.8 מטר שהיה אוכל צמחייה, בזכות מבנה שיניו שנשחקו במהירות. הוא היה בעל לסתות גדולות שבקצוות היו בעלות ניבים גדולים. היצור היה בעל רגליים קצרות ואולי חי במחילות או בין סבכים כדי להימנע מטריפה. חלק מהמאובנים מצאו עוברים עם אמהות הרות, בהם 1–2 גורים.
מספר חוקרים מצאו הוכחות לכך שהגורים היו בעלי שיני חלב שאולי נשרו והוחלפו בשיניים רגילות בבגרותם.
בתרבות

יצור זה הופיע בסדרה פלאווורלד.
אפרו קנדי

| --- | --- |

 לידה:  12 ביולי 1971 (בת 53) אימו, ניגריה ניגריה
 שם לידה:  Judith Chichi Okpara Mazagwu 
 מדינה:  ניגריה ניגריה
 תקופת הפעילות:  מ-2004 
 תפקיד:  שחקנית קולנוע, במאית קולנוע, מפיקת קולנוע, זמרת, כותבת שירים, דוגמנית, שחקנית פורנוגרפית, רופאה
 השקפה דתית:  נצרות 
 בן או בת זוג:  בולטון 
 מספר צאצאים:  2 
 
ג'ודית צ'יצ'י אוקפרה מזאגו (באנגלית: Judith Chichi Okpara Mazagwu; נולדה ב-12 ביולי 1971), הידועה בשם הבמה אפרו קנדי (באנגלית: Afro Candy), היא שחקנית קולנוע, במאית קולנוע, מפיקת קולנוע, זמרת, כותבת שירים, דוגמנית ושחקנית פורנוגרפית ניגרית. היא המייסדת והמנכ"לית של חברת "Invisible Twins Productions LLC".
ביוגרפיה והשכלה

אפרו קנדי נולדה ב-12 ביולי 1971 באימו שבניגריה. הוריה המנוחים הם האנזה אוגדימה אופארה ואגת'ה אופארה. כמתבגרת בתיכון, אפרו קנדי נמשכה למשחק אבל איבדה עניין אחרי הכניסה לקולג'. אפרו קנדי קיבלה תואר ראשון במדעי ניהול עסקים, בנוסף היא התאמנה כקצינת משמר ואבטחה.
קריירה

אפרו קנדי התגלתה על ידי סוכנות הדוגמנות "King George Models" (בתרגום חופשי לעברית: דגמי המלך), אשר עודדה אותה לפעול. היא החלה את הקריירה שלה בדוגמנות, והשתתפו בפרסומות עבור "קוקה-קולה", "Nixoderm" (בתרגום חופשי לעברית: ניקסודרם) ו-"Liberia GSM" (בתרגום חופשי לעברית: ליבריה GSM). היא השתתפה גם בתוכניות טלוויזיה בתפקידים קטנים. בשנת 2004, אפרו קנדי ביצעה את הופעת הבכורה הגדולה שלה בסרט "Dangerous Sisters" (בתרגום חופשי לעברית: האחיות המסוכנות) בתפקיד סוזן.
בשנת 2005, אפרו קנדי הצטרפה לבעלה שהתגורר בארצות הברית, ואיתו יש לה שני ילדים. לאחר שנתיים שהם התגוררו ביחד, בני הזוג נפרדו. אפרו קנדי השתתפה בסרטים הבאים: "Destructive Instinct" (בתרגום חופשי לעברית: אינסטינקט הרסני), "How Did I Get Here" (בתרגום חופשי לעברית: איך הגעתי לכאן), "Ordeal in Paradise" (בתרגום חופשי לעברית: הייסורים בגן עדן), "The Goose That Lays The Golden Eggs" (בתרגום חופשי לעברית: אווז שמניח את ביצי הזהב) ומספר תפקידים קטנים בסרטים הוליוודים. כאמנית מוזיקלית, הסינגל הראשון שלה "Somebody Help Me" (בתרגום חופשי לעברית: משהו עוזר לי) שוחרר בשנת 2009, ואחריו אלבום הבכורה שלה, בו נמצא השיר הפופולרי "Ikebe Na Moni". בשנת 2011, היא שחררה את הסינגל "Voodoo-Juju Woman" (בתרגום חופשי לעברית: אשת וודו-ג'וג'ו).
מלבד המשחק והשירה, אפרו קנדי עובדת בתור רופאה.
פילמוגרפיה

Dwelling in Darkness and Sorrow
Dangerous Sisters‏ (2004)
The Real Player
End Of The Game‏ (2004)
Between Love
Heaven Must Shake
My Experience
Ghetto Crime
Beyond Green Pastures
Destructive Instinct
Queen of Zamunda
הערות שוליים

↑  Afrocandy turns hardcore porn star Afrocandy turns hardcore porn star,‏ Ayo Onikoyi, באתר "Vanguard News Nigeria"‏, 23 באפריל 2017
↑  Maheeda VS Afrocandy: Who is Nigeria’s Queen of Porn?,‏ OUR REPORTER, באתר "The Sun"‏, 13 בספטמבר 2014
↑  Every man wants to sleep with me- Afrocandy,‏ Juliet Ebirim and Iyabo Aina, באתר "Vanguard News Nigeria"‏, 26 ביולי 2014
↑  Judith Opara Mazagwu Chichi, באתר "Digital Dream Studios"
↑  AFROCANDY, NIGERIA’S LADY GAGA,  באתר "This Day"‏, 8 בדצמבר 2013
↑  My problem with porn star, Afrocandy – Uche Ogbodo, באתר "The Punch"‏, 3 באוגוסט 2013
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אפרו קנדי".
אפולין טראורה

| --- | --- |

 לידה:  1976 (בת 48 בערך) ואגאדוגו, בורקינה פאסו בורקינה פאסו
 מדינה:  בורקינה פאסו בורקינה פאסו
 השכלה:  קולג' אמרסון (אנ')
 עיסוק:  במאית
אפולין טראורה (בצרפתית: Apolline Traoré; ‏1976) היא במאית מבורקינה פאסו.
ביוגרפיה

אפולין טראורה נולדה בשנת 1976 בוואגאדוגו. המקצוע של אביה היה מדריך טיולים. בגיל 17 טראורה עברה עם משפחתה לארצות הברית ולמדה בקולג' אמרסון (אנ') שבבוסטון, מוסד הידוע בתחום האומנות והתקשורת.
בשנות ה-2000 היא ביימה מספר סרטים קצרים. אחד הסרטים שביימה נקרא "The Price of Ignorance" (בתרגום חופשי לעברית "מחיר הבורות"). הסרט מציג את סיפורו של אונס שקרה בבוסטון שבארצות הברית, ויצא בשנת 2000. סרט נוסף שהיא ביימה הוא "Kounandi" (בתרגום חופשי לעברית "בן מזל"), על גמד שנדחה על ידי כולם. הסרט יצא בשנת 2003 והוא הוצג בפסטיבל הסרטים הבינלאומי בטורונטו. בנוסף היא הפיקה בשנת 2004 את הסרט באורך מלא הראשון שלה, "Sous la clarté de la lune" (בתרגום חופשי לעברית "תחת אור הירח").
בשנת 2005 עברה לבורקינה פאסו, שם עבדה עם אידריסה ואדראוגו. בשנת 2008 היא ביימה את סדרת הטלוויזיה "Le testament" (בתרגום חופשי לעברית "הרצון").
הסרטים שהפכו אותה לידועה הם "Moi Zaphira" (בתרגום חופשי לעברית "אני זאפירה") שיצא בשנת 2013, ו-"Frontières" (בתרגום חופשי לעברית "גבול") שיצא בשנת 2018 וזיכה אותה בשני פרסים בפסטיבל הסרטים של ואגאדוגו.
פילמוגרפיה > סרטים קצרים

"The Price of Ignorance" ‏(2000)
"Kounandi" ‏(2003)
פילמוגרפיה > סדרת טלוויזיה

"Le Testament" ‏(2008)
פילמוגרפיה > סרטים באורך מלא

"Sous la clarté de la lune" ‏(2004)
"Moi Zaphira" ‏(2013)
"Frontières" ‏(2018)
הערות שוליים

↑  ספר מידע על יוצרי סרטים באפריקה, יצא לאור על ידי "Karthala", עמוד 121
↑  QUATUOR COMPLICE AUX "FRONTIÈRES", נכתב על ידי Maria Malagardis, באתר "Libération", ב-22 במאי 2018
↑  Bravo Apolline Traoré !, נכתב על ידי Moi Zaphira, באתר "Radio France internationale", ב-27 בפברואר 2013
↑  mélodrame et libre circulation des biens, נכתב על ידי Thomas Sotinel, באתר "Le Monde", ב-23 במאי 2018
| --- | --- |
בקרת זהויות :  BnF: cb17901153s (data)  GND: 1278523596  ISNI: 0000 0005 0447 696X  LCCN: no2004122377  NTA: 33374523X  VIAF: 19401790   WorldCat (עם VIAF): 19401790
אסיר מצפון

איש האופוזיציה אלכסיי נבלני בצעדה לזכרו של הפוליטיקאי בוריס נמצוב, שנהרג ברוסיה.
אסיר מצפון הוא כל אדם שנכלא בגלל גזעו, נטייתו המינית, דתו או השקפותיו הפוליטיות. המונח מתייחס גם לאלה שנכלאו או נרדפו בשל ביטוי לא אלים של אמונותיהם המצפוניות.
המונח קשור לרוב עם ארגון זכויות האדם אמנסטי אינטרנשיונל, והוא נטבע על ידי מייסד הארגון פיטר בננסון, במאמר "האסירים הנשכחים" שפורסם בעיתון "האובזרבר" הלונדוני ב-28 במאי 1961.
הגדרה

המאמר "האסירים הנשכחים" מאת עורך הדין האנגלי פיטר בננסון, שפורסם בעיתון "האובזרבר" ב-28 במאי 1961, השיק את הקמפיין "קריאה לאמנסטי 1961" והגדיר לראשונה את המונח "אסיר מצפון".
כל אדם שמנוע פיזית (על ידי מאסר או אמצעי אחר) מלבטא (באמצעות מילים או סמלים) כל דעה שהוא מחזיק בה בכנות ואינה מסיתה לאלימות אישית או מצדיקה אותה. כמו כן, אנו מוציאים מההגדרה אנשים שקשרו קשר עם ממשלה זרה להפיל את ממשלתם.
המטרה העיקרית של הקמפיין שהקימו בננסון וקבוצה קטנה של סופרים, אקדמאים ועורכי דין, כולל פעיל השלום הקווייקרי אריק בייקר, הייתה לזהות אסירי מצפון ברחבי העולם, ולאחר מכן לקדם את שחרורם. בתחילת 1962, הקמפיין קיבל מספיק תמיכה ציבורית כדי להפוך לארגון קבוע ושמו שונה לאמנסטי אינטרנשיונל.
בשנת 1995 שינתה אמנסטי אינטרנשיונל את ההגדרה המקורית של בננסון לכלול אנשים "שנשללה מהם חירותם... בשל סיבות מפלות הקשורות לאתניות, מיניות, מגדר או זהות אחרת", ולהוציא אנשים ש"הסיתו לשנאה". שינוי זה גרם לביטול מעמדו של אלכסיי נבלני כאסיר מצפון בפברואר 2021 עקב הערות שהשמיע על מהגרים בשנים 2007 ו-2008, שאותן ראתה אמנסטי אינטרנשיונל כ"דברי שנאה".
אמנסטי אינטרנשיונל הודיעה על "סקירה מחודשת של הגישה הכוללת לשימוש במונח 'אסיר מצפון'" בעקבות המחלוקת סביב השימוש במונח לתיאור אלכסיי נבלני. לאחר מכן הצהירה כי "כצעד ביניים ראשוני, הגישה שלנו עודנה כך שלא לכלול אדם מהגדרת 'אסיר מצפון' אך ורק על בסיס התנהגותו בעבר" ונבלני הוגדר מחדש כ'אסיר מצפון'.
על פי החוק הבריטי אמנסטי אינטרנשיונל סווגה כארגון פוליטי ולכן הוחרגה ממעמד של ארגון צדקה הפטור ממס. כדי לעקוף זאת הוקם בשנת 1962 "הקרן לנרדפים" לקבלת תרומות לתמיכה באסירים ובמשפחותיהם. מאוחר יותר שונה השם ל"קרן קריאה לאסירי מצפון" וכיום היא צדקה נפרדת ועצמאית המספקת מענקי סיוע ושיקום לאסירי מצפון בבריטניה וברחבי העולם.
מאז היווסדה אמנסטי אינטרנשיונל לוחצת על ממשלות לשחרר את האנשים שהיא רואה כאסירי מצפון. מנגד הממשלות נוטות להכחיש שהאסירים הספציפיים שמזוהים על ידי אמנסטי אינטרנשיונל מוחזקים באמת מהסיבות שאמנסטי טוענת וטוענות שהאסירים אלו מהווים איום אמיתי על ביטחון מדינותיהם.
המושג "אסירי מצפון" הפך למחלוקת סביב מאסרו של נלסון מנדלה בדרום אפריקה ב-1964. הוא אומץ בתחילה כאסיר מצפון ב-1962, כשנידון לחמש שנות מאסר בגין הסתה לשביתה של עובדים אפריקאים.  זה התהפך לאחר שמשפט ריבוניה הראה שמנדלה פנה כעת להתנגד באלימות למשטר הדרום אפריקאי. המהפך התפתח ב-1964 לדיון עולמי ולסקר בקרב חברי אמנסטי אינטרנשיונל. הרוב המוחץ החליט לשמור על הכלל הבסיסי, לפיו אסירי מצפון הם אלו שלא השתמשו או דגלו באלימות.
המושג "אסירי מצפון" הפך לנושא מחלוקת סביב מאסרו של נלסון מנדלה בדרום אפריקה בשנת 1964. תחילה הוא אומץ כאסיר מצפון בשנת 1962, כאשר נידון לחמש שנות מאסר בגין הסתה לשביתה של פועלים אפריקאים. הדבר השתנה לאחר משפט ריבוניה (אנ'), שהראה כי מנדלה פנה כעת להתנגדות אלימה למשטר הדרום אפריקאי. השינוי הוביל בשנת 1964 לוויכוח עולמי ולסקר בין חברי אמנסטי אינטרנשיונל. הרוב המכריע החליט לשמור על הכלל הבסיסי, שאסירי מצפון הם אלו שלא השתמשו או הסיתו לאלימות.
ראו גם

אסיר פוליטי
הערות שוליים

↑  Benenson, Peter (28 במאי 1961). "The Forgotten Prisoners". The Observer. נבדק ב-28 במאי 2011. {{cite web}}:  (עזרה)
↑  "How the Kremlin outwitted Amnesty International". The Economist. 4 במרץ 2021. נבדק ב-25 באפריל 2021. {{cite news}}:  (עזרה)
1 2  "Amnesty International statement on Aleksei Navalny". Amnesty International. 25 בפברואר 2021. נבדק ב-28 בפברואר 2021. {{cite web}}:  (עזרה)
↑  "Amnesty strips Alexei Navalny of 'prisoner of conscience' status". BBC News. 24 בפברואר 2021. נבדק ב-28 בפברואר 2021. {{cite news}}:  (עזרה)
↑  Brown, David. "Supporters quit Amnesty International over 'betrayal' of Alexei Navalny". The Times. נבדק ב-28 בפברואר 2021. {{cite news}}:  (עזרה)
↑  "Statement on Alexei Navalny's status as Prisoner of Conscience". Amnesty International. 7 במאי 2021. נבדק ב-9 במאי 2021. {{cite web}}:  (עזרה)
↑  Hopgood, Steven (2006). Keepers of the Flame: The Understanding Amnesty International. Cornell University Press. p. 70.
↑  "About Us". Prisoners of Conscience Appeal Fund. אורכב מ-המקור ב-27 ביולי 2011. נבדק ב-22 באפריל 2011. {{cite web}}:  (עזרה)
↑  "History of Organization". The Nobel Foundation. 1977. נבדק ב-22 באפריל 2011. {{cite web}}:  (עזרה)
↑  Human Rights and the Dirty War in Mexico by Kate Doyle
↑  Jonathan Power (2001). Like Water on Stone: The Story of Amnesty International. UPNE. p. 125. ISBN 9781555534875. נבדק ב-24 במאי 2017. Mandela. {{cite book}}:  (עזרה)
↑  Amnesty International (1965). "Amnesty International Annual Report 1064-65" (PDF). נבדק ב-24 במאי 2017. {{cite web}}:  (עזרה)
הפגנה מחוץ לשגרירות ערב הסעודית בלונדון נגד מעצרו של הבלוגר הסעודי ראיף בדאווי, 2017
איור המתאר את האמנית הרוסייה אלכסנדרה סקוצ'ילנקו, שנעצרה בשנת 2022 בגין החלפת תגי המחיר של הסופרמרקט במסרים אנטי-מלחמתיים
אליפות העולם באתלטיקה 2023

| --- | --- |
 ענף:  אתלטיקה 
 ארגון מפעיל:  התאחדות האתלטיקה הבין-לאומית 
 תקופת התחרות:  19 באוגוסט 2023 – 27 באוגוסט 2023 (9 ימים)
 מספר תחרות:  19 
 עיר מארחת:  בודפשט, הונגריה
 אתר רשמי
 → יוג'ין 2022 טוקיו 2025 ← 
 קואורדינטות:  47°27′48″N 19°04′12″E﻿ / ﻿47.4633°N 19.07°E﻿ / 47.4633; 19.07
 he
 
אליפות העולם ה-19 באתלטיקה נערכה בבודפשט, הונגריה, מה-19 באוגוסט ועד 27 באוגוסט 2023.
ארצות הברית ארצות הברית היא הזוכה באליפות, עם 12 מדליות זהב, 8 מדליות כסף, 9 מדליות ארד ו-29 מדליות בסך הכל, יותר מכל מדינה אחרת בכל סוג מדליה.
אתלטיות מצטיינות

פיית' קיפייגון (קניה קניה) זכתה בשתי מדליות זהב, בריצת 1500 מטר ובריצת 5000 מטר.
מריה פרס (ספרד ספרד) זכתה בשתי מדליות זהב, בהליכה תחרותית ל-20 ק"מ ול-35 ק"מ.
שקארי ריצ'רדסון (ארצות הברית ארצות הברית) זכתה ב-3 מדליות, 2 זהב ו-1 ארד. מדליות זהב בריצת 100 מטר ובריצת שליחות 4x100 מטר ומדליית ארד בריצת 200 מטר.
פמקה בול (הולנד הולנד) זכתה בשתי מדליות זהב, בריצת 400 מטר משוכות ובריצת שליחות 4x400 מטר.
אתלטים מצטיינים

נואה ליילס (ארצות הברית ארצות הברית) זכה ב-3 מדליות זהב, בריצת 100 מטר, בריצת 200 מטר ובריצת שליחים 4x100 מטר חופשי.
אלברו מרטין (ספרד ספרד) זכה בשתי מדליות זהב, בהליכה תחרותית ל-20 ק"מ ול-35 ק"מ.
שיאים > שיא עולם

נבחרת ארצות הברית בריצת שליחים 4x400 מטר משולב קבעה שיא עולם חדש של 3:08.80 דקות.
שיאים > שיא אליפות > נשים

שקארי ריצ'רדסון (ארצות הברית ארצות הברית) קבעה בגמר ריצת 100 מטר תוצאה של 10.65 שניות.
שריקה ג'קסון (ג'מייקה ג'מייקה) קבעה בגמר ריצת 200 מטר תוצאה של 21.41 שניות.
ארצות הברית קבעה בגמר ריצת שליחות 4x100 מטר תוצאה של 41.03 שניות.
שיאים > שיא אליפות > גברים

ראיין קראוזר (ארצות הברית ארצות הברית) קבע בגמר הדיפת כדור ברזל תוצאה של 23.51 מטר.
דניאל סטול (שוודיה שוודיה) קבע בגמר זריקת דיסקוס תוצאה של 71.46 מטר.
תוצאות התחרויות > נשים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | שקארי ריצ'רדסון   ארצות הברית ארצות הברית | 10.65 שניות   שיא אליפות | שריקה ג'קסון   ג'מייקה ג'מייקה | 10.72 שניות | שלי-אן פרייזר-פרייס   ג'מייקה ג'מייקה | 10.77 שניות |
| ריצת 200 מטר | שריקה ג'קסון   ג'מייקה ג'מייקה | 21.41 שניות   שיא אליפות | גבריאל תומאס   ארצות הברית ארצות הברית | 21.81 שניות | שקארי ריצ'רדסון   ארצות הברית ארצות הברית | 21.92 שניות |
| ריצת 400 מטר | מריליידי פאולינו   הרפובליקה הדומיניקנית הרפובליקה הדומיניקנית | 48.76 שניות | נטליה קצ'מרק   פולין פולין | 49.57 שניות | סאדה ויליאמס   ברבדוס ברבדוס | 49.60 שניות |
| ריצת 800 מטר | מרי מורה   קניה קניה | 1:56.03 דקות | קילי הודג'קינסון   בריטניה בריטניה | 1:56.34 דקות | אתינג מו   ארצות הברית ארצות הברית | 1:56.61 דקות |
| ריצת 1500 מטר | פיית' קיפייגון   קניה קניה | 3:54.87 דקות | דיריבה ולטג'י   אתיופיה אתיופיה | 3:55.69 דקות | סיפאן חסן   הולנד הולנד | 3:56.00 דקות |
| ריצת 5000 מטר | פיית' קיפייגון   קניה קניה | 14:53.88 דקות | סיפאן חסן   הולנד הולנד | 14:54.11 דקות | ביאטריס צ'בט   קניה קניה | 14:54.33 דקות |
| ריצת 10000 מטר | גודאף צגאי   אתיופיה אתיופיה | 31:27.18 דקות | לטסנבט גידיי   אתיופיה אתיופיה | 31:28.16 דקות | אג'גייהו טייה   אתיופיה אתיופיה | 31:28.31 דקות |
| ריצת מרתון | אמנה בריסו   אתיופיה אתיופיה | 2:24:23 שעות | גוטיטום גבריסלאסי   אתיופיה אתיופיה | 2:24:34 שעות | פטימה זהרה גרדי   מרוקו מרוקו | 2:25:17 שעות |
| ריצת 110 מטר משוכות | דניאל ויליאמס   ג'מייקה ג'מייקה | 12.43 שניות | ג'סמין קמאצ'ו-קווין   פוארטו ריקו פוארטו ריקו | 12.44 שניות | קנדרה הריסון   ארצות הברית ארצות הברית | 12.46 שניות |
| ריצת 400 מטר משוכות | פמקה בול   הולנד הולנד | 51.70 שניות | שמיר ליטל   ארצות הברית ארצות הברית | 52.80 שניות | ראשל קלייטון   ג'מייקה ג'מייקה | 52.81 שניות |
| ריצת 3000 מטר מכשולים | וינפרד יביא   בחריין בחריין | 8:54.29 דקות | ביאטריס צ'פקואץ'   קניה קניה | 8:58.98 דקות | פיית' צ'רוטיץ'   קניה קניה | 9:00.69 דקות |
| הליכה ל-20 ק"מ | מריה פרס   ספרד ספרד | 1:26.51 שעות | ג'מימה מונטאג   אוסטרליה אוסטרליה | 1:27.16 שעות | אנטונלה פאלמיסאנו   איטליה איטליה | 1:27.26 שעות |
| הליכה ל-35 ק"מ | מריה פרס   ספרד ספרד | 2:38:40 שעות   שיא אליפות | קימברלי גרסיה   פרו פרו | 2:40:52 שעות | אנטיגוני דריסביוטיס   יוון יוון | 2:43:22 שעות |
| ריצת שליחות 4x100 מטר | ארצות הברית ארצות הברית   תמרי דייוויס   טואנישה טרי   גבריאל תומאס   שקארי ריצ'רדסון   *תמרה קלארק   *מליסה ג'פרסון | 41.03 שניות   שיא אליפות | ג'מייקה ג'מייקה   נטשה מוריסון   שלי-אן פרייזר-פרייס   ששלי פורבס   שריקה ג'קסון   *בריאנה ויליאמס   *אליין תומפסון-הרה | 41.21 שניות | הממלכה המאוחדת הממלכה המאוחדת   אשה פיליפ   אימני לנסיקוט   ביאנקה ויליאמס   דריל נייטה   *אנני טאגו | 41.97 שניות |
| ריצת שליחות 4x400 מטר | הולנד הולנד   אוולין סלברך   לייקה קלאפר   קתליין פטרס   פמקה בול   *ליזן דה ויטה | 3:20.72 דקות | ג'מייקה ג'מייקה   קנדיס מקלאוד   ג'נייב ראסל   ניקישה פרייס   סטייסיאן ויליאמס   *צ'רוקי יאנג   *שיאן סלמון | 3:20.88 דקות | הממלכה המאוחדת הממלכה המאוחדת   לביאי נילסן   אמבר אנינג   אמה פיפי   ניקול ירג'ין   *ימי מרי ג'ון | 3:21.04 דקות |
(*) רצו בשלב המוקדמות וזכו במדליה.
תוצאות התחרויות > נשים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | ירוסלבה מהוצ'יך   אוקראינה אוקראינה | 2.01 מטר | אלינור פטרסון   אוסטרליה אוסטרליה | 1.99 מטר | ניקולה אוליסלאגרס   אוסטרליה אוסטרליה | 1.99 מטר |
| קפיצה במוט | קייטי מון   ארצות הברית ארצות הברית  נינה קנדי   אוסטרליה אוסטרליה | 4.90 מטר | לא חולק | לא חולק | וילמה מורטו   פינלנד פינלנד | 4.80 מטר |
| קפיצה לרוחק | איוונה וולטה   סרביה סרביה | 7.14 מטר | טארה דייוויס-וודהול   ארצות הברית ארצות הברית | 6.91 מטר | אלינה רוטרו-קוטמן   רומניה רומניה | 6.88 מטר |
| קפיצה משולשת | יולימאר רוחאס   ונצואלה ונצואלה | 15.08 מטר | מרינה בך-רומנצ'וק   אוקראינה אוקראינה | 15.00 מטר | ליאניס פרז   קובה קובה | 14.96 מטר |
| הדיפת כדור ברזל | צ'ייס אילי   ארצות הברית ארצות הברית | 20.43 מטר | שרה מיטון   קנדה קנדה | 20.08 מטר | גונג ליג'יאו   הרפובליקה העממית של סין הרפובליקה העממית של סין | 19.69 מטר |
| זריקת דיסקוס | לאולאוגה טאוסאגה   ארצות הברית ארצות הברית | 69.49 מטר | ולארי אולמן   ארצות הברית ארצות הברית | 69.23 מטר | פנג בין   הרפובליקה העממית של סין הרפובליקה העממית של סין | 68.20 מטר |
| הטלת כידון | הארוקה קיטגוצ'י   יפן יפן | 66.73 מטר | פלור רואיז   קולומביה קולומביה | 65.47 מטר | מקנזי ליטל   אוסטרליה אוסטרליה | 63.38 מטר |
| יידוי פטיש | קמרין רוג'רס   קנדה קנדה | 77.22 מטר | ג'ני קסאנבויד   ארצות הברית ארצות הברית | 76.36 מטר | דיאנה פרייס   ארצות הברית ארצות הברית | 75.41 מטר |
| קרב שבע | קתרינה ג'ונסון-תומפסון   בריטניה בריטניה | 6740 נקודות | אנה הול   ארצות הברית ארצות הברית | 6720 נקודות | אנוק פטר   הולנד הולנד | 6501 נקודות |